proxectonos/corpus_dominio_legal_administrativo_tmp huggingface dataset:
RESOLUCIÓN do 29 de agosto de 2006, da Secretaría Xeral de Emigración, pola que se amplía o prazo de presentación de solicitudes das axudas convocadas na Resolución do 11 de abril de 2006, pola que se regulan axudas extraordinarias a emigrantes galegos retornados e aos seus familiares para o exercicio 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/09/2006

Mediante Resolución do 11 de abril de 2006 (DOG do 21 de abril) convocáronse axudas económicas a favor de emigrantes galegos retornados e aos seus familiares, co obxecto de atender situacións de necesidade ou precariedade económica derivadas do seu retorno á Comunidade Autónoma de Galicia.
No artigo 7.2º da devantida resolución fíxase o prazo de presentación de solicitudes desde a entrada en vigor desta resolución ata o 30 de setembro de 2006.
Faise conveniente ampliar o prazo de presentación de solicitudes para que, deste xeito, se amplíe tamén o período de cobertura para aqueles que retornen desde o 1 de outubro ao 15 de novembro, dada a existencia de crédito axeitado e suficiente. En consecuencia, de conformidade co disposto no artigo 49 da Lei de réxime xurídico das administracións públicas e do procedemento administrativo común,
RESOLVO:
Artigo 1º
Ampliar ata o 15 de novembro de 2006, inclusive, o prazo de presentación das solicitudes previsto no artigo 7.2º da Resolución do 11 de abril de 2006, pola que se regulan axudas extraordinarias a emigrantes galegos retornados e aos seus familiares para o exercicio 2006.
Artigo 2º
A devandita ampliación non supón modificación dos demais condicionantes exixidos na resolución antedita.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de agosto de 2006.
Manuel Luís Rodríguez González
Secretario xeral de Emigración
ORDE do 16 de agosto de 2006 pola que se autoriza o cambio de denominación do CRA de Ponteareas na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/09/2006

Tendo en conta o artigo 8, punto 1º, do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Ordenación e Innovación Educativa, esta consellería,
DISPÓN:
Autorizar o cambio de denominación do colexio que no anexo se relaciona.
Santiago de Compostela, 16 de agosto de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Ponteareas.
Localidade: Moreira.
Código de centro: 36024069.
Denominación: Colexio Rural Agrupado de Ponteareas.
Nova denominación: Colexio Rural Agrupado A Picaraña.
CORRECCIÓN de erros.-Orde do 31 de xullo de 2006 pola que se regula o réxime de axudas ás corporacións locais para a adquisición de vehículos contra incendios e salvamento en concellos de menos de 20.000 habitantes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/09/2006

Advertido un erro na devandita orde, publicada no DOG nº 164, do 25 de agosto de 2006, procede facer a seguinte corrección:
Na páxina 13.302, columna da esquerda, artigo terceiro, «destino das axudas», primeiro parágrafo, onde di: «As axudas destinaranse á adquisición de vehículos especialmente deseñados para intervención en vías dentro das poboacións e interurbanas
de difícil maniobrabilidade ou accesos co límite de axuda ata cincuenta mil euros por vehículo.», debe dicir: «As axudas destinaranse á adquisición de vehículos especialmente deseñados para intervención en incendios urbanos, dentro das poboacións e vías interurbanas, de difícil maniobrabilidade ou acceso, co límite de axuda ata cincuenta mil euros por vehículo».
Así mesmo, na mesma páxina, columna da dereita, artigo 4º.2, terceiro parágrafo, onde di: «Certificación de acordo do Pleno do concello que recolla os seguintes puntos:», debe dicir: «Certificación do acordo do Pleno do concello ou órgano competente que corresponda, que recolla os seguintes puntos:».
ORDE do 1 de setembro de 2006 pola que se declara de interese galego a Fundación Ciclismo Galego e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 11/09/2006

Con data do 28 de agosto de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 27 de xullo de 2006, pola que se clasifica de interese a Fundación Ciclismo Galego, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción, divulgación e desenvolvemento do deporte do ciclismo en Galicia.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Ciclismo Galego xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Ciclismo Galego no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de setembro de 2006.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Decreto 116/2006, do 6 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 08/09/2006

Advertidos erros no citado decreto, publicado no DOG nº 141, do 21 de xullo de 2006, cómpre facer as oportunas correccións:
* Na páxina 11.781, onde di:
FAm modificado
ADR-5 FU bomba de i.c.a
Adriamicina e 5 fluorouracilo con bomba de infusión continua
5 FU bomba de ic-ADR-MITO a
5 fluorouracilo con bomba de infusión continua, adriamicina e D178
Debe dicir:
FAM modificado
ADR-5 FU bomba de i.c.a
Adriamicina e 5 fluorouracilo con bomba de infusión continua
5 FU bomba de ic-ADR-MITO a
5 fluorouracilo con bomba de infusión continua, adriamicina e D178
* Na páxina 11.784, onde di: «en xeral, para todos os tratamentos con intención radical (= 60 Gy) e que non pertenzan ao nivel IV:»; debe dicir: «en xeral, para todos os tratamentos con intención radical (o 60 Gy) e que non pertenzan ao nivel IV:».
* Na páxina 11.791, onde di:
Miopatía por déficit de mioadenilato desaminasa
AMPD1
Debe dicir:
Miopatía por déficit de mioadenilato deaminasa
AMPD1
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 6 de setembro de 2006 pola que se amplía o prazo para a xustificación dos traballos de silvicultura preventiva con tractores e os seus apeiros (liña II) para a concesión de axudas para a prevención e defensa contra os incendios forestais en montes veciñais en man común convocadas pola Orde do 7 de marzo de 2006.
CONSELLERÍA DO MEDIO RURAL — III. OUTRAS DISPOSICIÓNS — 08/09/2006

Pola Orde do 7 de marzo de 2006 establecéronse as bases reguladoras das axudas para a prevención e defensa contra os incendios forestais en montes veciñais en man común (Diario Oficial de Galicia nº 52, do 15 de marzo de 2006).
O artigo 13 da devandita orde, relativo ás xustificacións, no seu parágrafo segundo, establece: «Na liña I o beneficiario disporá de 10 días naturais desde a finalización da operatividade da cuadrilla para a presentación dos xustificantes das accións realizadas, obxecto da subvención, mentres que na liña II os traballos deberán estar rematados e xustificados como máis tarde o 15 de setembro do ano en curso».
A vaga de lumes acontecida na primeira quincena do mes de agosto, fai que sexa materialmente imposible rematar os traballos preventivos obxeto da liña II na data prevista (15 de setembro), polo que cómpre ampliar este prazo ata o 31 de outubro deste ano.
En virtude do exposto, de conformidade co artigo 30.1.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase o prazo para a xustificación dos traballos de silvicultura preventiva con tractores e os seus apeiros (liña II) para a concesión de axudas para a prevención e defensa contra os incendios forestais en montes veciñais en man común convocadas pola Orde do 7 de marzo de 2006, quedando redactado o artigo 13, parágrafo 2º, do seguinte xeito:
«Na liña I o beneficiario disporá de 10 días naturais desde a finalización da operatividade da cuadrilla para a presentación dos xustificantes das accións realizadas, obxecto da subvención, mentres que na liña II os traballos deberán estar rematados e xustificados como máis tarde o 31 de outubro do ano en curso».
Santiago de Compostela, 6 de setembro de 2006.
Alfredo Suárez Canal
Conselleiro do Medio Rural
DECRETO 146/2006, do 27 de xullo, polo que se deixa sen efecto a declaración de utilidade pública e urxente ocupación dos bens e dereitos afectados polo proxecto de construción da obra de acondicionamento da estrada PO-342 Virxe do Camiño-Cela. Treito: Virxe do Camiño-Mosende. (Clave PO/02/028.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 08/09/2006

O 4 de agosto de 2004 a Dirección Xeral de Obras Públicas, logo da realización dos correspondentes
trámites, acordou aprobar o proxecto de construción da obra de acondicionamento da estrada PO-342 Virxe do Camiño-Cela. Treito: Virxe do Camiño-Mosende (clave PO/02/028.01). Esta aprobación serviu de base para que o Consello da Xunta de Galicia, no seu Decreto 83/2005, do 14 de abril (DOG do 26 de abril), acordase a declaración de utilidade pública e a urxente ocupación dos bens e dereitos afectados.
Ante as reiteradas peticións dos afectados, solicitando un acondicionamento da estrada máis suave, realizouse un estudo para estimar a intensidade media de tráfico diaria (IMD) da estrada PO-342, para un horizonte de 20 anos, resultando esta inferior a 3.000 vehículos/día. O citado estudo destaca que no mesmo corredor da PO-342 se atopan a A-55 e a AP-9, ambas vías de alta capacidade. A Dirección Xeral de Obras Públicas considera como vías de baixa IMD todas aquelas que non superan o limiar de 3.000 vehículos/día. Seguindo esta norma, o director xeral de Obras Públicas, actuando por delegación de la conselleira de Política Territorial, Obras Públicas e Transportes, resolveu, o 18 de maio de 2006, deixar sen efecto a Resolución do 4 de agosto de 2004 pola que se aprobaba o devandito proxecto de construción, para así poder redactar un novo proxecto atendendo as particularidades das estradas de baixa IMD.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia ión do día vinte e sete de xullo de dous mil seis,
DISPOÑO:
Artigo único.-Deixar sen efecto a declaración de utilidade pública e urxente ocupación dos bens e dereitos afectados polo proxecto de construción da obra de acondicionamento da estrada PO-342 Virxe do Camiño-Cela. Treito: Virxe do Camiño-Mosende (clave PO/02/028.01).
Santiago de Compostela, vinte e sete de xullo de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
ORDE do 31 de agosto de 2006 pola que se modifica a do 22 de marzo pola que se establecen as bases reguladoras para a concesión, en réxime de concorrencia competitiva, das subvencións a proxectos de mellora das infraestruturas enerxéticas en Galicia e se procede á convocatoria das correspondentes a 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/09/2006

A Consellería de Innovación e Industria ditou a Orde do 22 de marzo de 2006 pola que se establecen as bases reguladoras para a concesión, en réxime de concorrencia competitiva, das subvencións a proxectos de mellora das infraestruturas enerxéticas en Galicia e se procede á convocatoria das correspondentes a 2006.
No artigo 6.1º da devandita orde establécese como requisito indispensable para o libramento das axudas a presentación da documentación acreditativa do investimento realizado antes do 31 de outubro de 2006.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación e Industria do 22 de marzo de 2006 ata o 15 de novembro de 2006 .
Santiago de Compostela, 31 de agosto de 2006.
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 27 de xullo de 2006 pola que se convocan as subvencións que se poderán outorgar no exercicio 2006 ao abeiro do Decreto 48/2006, do 23 de febreiro, que regula o programa de vivenda en aluguer.
CONSELLERÍA DE VIVENDA E SOLO — I. DISPOSICIÓNS XERAIS — 12/09/2006

Advertido erro no texto da mencionada orde, publicada no Diario Oficial de Galicia nº 171, do martes día 5 de setembro de 2006, procede facer a seguinte corrección:
Na páxina 13.602, onde di: «Orde do 27 de xullo de 2006 pola que se convocan as subvencións que se poderán outorgar no exercicio 2006 ao abeiro do Decreto 48/2006, do 23 de febreiro, que regula o programa de vivenda en aluguer», debe dicir: «Orde do 28 de agosto de 2006 pola que se convocan as subvencións que se poderán outorgar no exercicio 2006 ao abeiro do Decreto 48/2006, do 23 de febreiro, que regula o programa de vivenda en aluguer».
Santiago de Compostela, 5 de setembro de 2006.
Teresa Táboas Veleiro
Conselleira de Vivenda e Solo
ORDE do 4 de setembro de 2006 pola que se dispón o cesamento de Ana María Rúa Souto como presidenta da Xunta Arbitral de Consumo de Galicia.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 15/09/2006

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo, en relación co disposto no artigo 3.1º p) do Decreto 192/2005, do 21 de xuño, polo que se establece a estrutura orgánica do dito instituto,
DISPOÑO:
O cesamento de Ana María Rúa Souto como presidenta da Xunta Arbitral de Consumo de Galicia, agradecéndolle os servizos prestados.
Santiago de Compostela, 4 de setembro de 2006.
Fernando Xabier Blanco Álvarez
Conselleiro de Innovación e Industria
DECRETO 152/2006, do 14 de setembro, polo que se dispón que cese Juan Hernández López como secretario xeral e do Patrimonio da Consellería de Economía e Facenda.
CONSELLERÍA DE ECONOMÍA E FACENDA — II. AUTORIDADES E PERSOAL — 15/09/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día catorce de setembro de dous mil seis,
DISPOÑO:
Que cese Juan Hernández López como secretario xeral e do Patrimonio da Consellería de Economía e Facenda, agradecéndolle os servizos prestados.
Santiago de Compostela, catorce de setembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 153/2006, do 14 de setembro, polo que se nomea secretaria xeral e do Patrimonio da Consellería de Economía e Facenda a María Inmaculada Viña Carregal.
CONSELLERÍA DE ECONOMÍA E FACENDA — II. AUTORIDADES E PERSOAL — 15/09/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día catorce de setembro de dous mil seis,
Nomeo secretaria xeral e do Patrimonio da Consellería de Economía e Facenda a María Inmaculada Viña Carregal.
Santiago de Compostela, catorce de setembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 4 de setembro de 2006, da Dirección Xeral para o Deporte, pola que se nomea secretaria do Comité Galego de Xustiza Deportiva a Mª Luisa Vázquez Silvosa.
CONSELLERÍA DE CULTURA E DEPORTE — II. AUTORIDADES E PERSOAL — 15/09/2006

En virtude do establecido no artigo 9.2º do Decreto 198/1998, do 25 de xullo, polo que se constitúe o Comité Galego de Xustiza Deportiva e se establece o procedemento de designación dos seus membros, debido á reestruturación de postos da Subdirección Xeral de Deporte, e logo da proposta do director xeral para o Deporte,
DISPOÑO:
Artigo único.-Nomear secretaria do Comité Galego de Xustiza Deportiva a Mª Luisa Vázquez Silvosa.
Santiago de Compostela, 4 de setembro de 2006.
Santiago José Domínguez Olveira
Director xeral para o Deporte
DECRETO 149/2006, do 23 de agosto, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 12/09/2006

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola
que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro titular do Consello Económico e Social de Galicia, en representación de UGT-Galicia, a Javier Otaño Ballesteros.
Santiago de Compostela, vinte e tres de agosto de dous mil seis.
Emilio Pérez Touriño
Presidente
ORDE do 4 de setembro de 2006 pola que se dispón o nomeamento de Emilio Nogueira Moure como presidente do Instituto Galego de Consumo.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/09/2006

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
O nomeamento de Emilio Nogueira Moure como presidente do Instituto Galego de Consumo.
Santiago de Compostela, 4 de setembro de 2006.
Fernando Xabier Blanco Álvarez
Conselleiro de Innovación e Industria
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 4 de setembro de 2006 pola que se dispón o cesamento de Ana María Rúa Souto como presidenta do Instituto Galego de Consumo.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 12/09/2006

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
O cesamento de Ana María Rúa Souto como presidenta do Instituto Galego de Consumo, agradecéndolle os servizos prestados.
Santiago de Compostela, 4 de setembro de 2006.
Fernando Xabier Blanco Álvarez
Conselleiro de Innovación e Industria
DECRETO 156/2006, do 7 de setembro, polo que se crea o centro residencial de atención a persoas maiores de Larouco (Ourense).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 19/09/2006

O artigo 27.23º do Estatuto de autonomía para Galicia, en concordancia co artigo 148.1º.20 da Constitución española, establece a competencia exclusiva da comunidade autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servizos sociais, pola que se ordenan e regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención: primaria e especializada.
A dita norma veu regular os servizos sociais de atención especializada dirixidos ao colectivo das persoas maiores, e establece determinados programas e equipamentos, entre os que figuran as residencias, encamiñadas a acadar a atención integral, a autonomía persoal e a participación social deste sector poblacional.
En desenvolvemento da lei, e co fin de garantir a adecuada prestación dos servizos, controlar a calidade da atención e recoñecer os dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servizos sociais. Esta disposición regula a obrigatoriedade de obter autorización administrativa pre
via para a creación ou modificación dos equipamentos sociais, así como para o inicio ou cesamento das súas actividades, especificando os requisitos xerais que estes deben cumprir.
Neste senso, segundo o disposto no artigo 29 da Lei 4/1993, de servizos sociais, e o artigo 6 do Decreto 243/1995, para a creación de centros de servizos sociais propios da Administración autonómica, será necesaria unha norma con rango de decreto.
En consecuencia, e por proposta do vicepresidente da Xunta de Galicia, logo da deliberación no Consello da Xunta de Galicia, na súa reunión do día sete de setembro de dous mil seis,
DISPOÑO:
Artigo único.-Créase o centro residencial de atención a persoas maiores de Larouco (Ourense).
Disposicións derradeiras
Primeira.-Autorízase a Vicepresidencia da Igualdade e do Benestar para ditar as disposicións necesarias para a posta en funcionamento do centro creado mediante este decreto.
Segunda.-Esta disposición entrará en vigor o día seguinte da súa publicación no Diario Oficial de Galicia.
Santiago de Compostela o sete de setembro de dous mil seis.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 1 de setembro de 2006 pola que se convocan cursos en colaboración coa Consellería do Medio Rural.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/09/2006

Advertidos erros na devandita resolución, publicada no Diario Oficial de Galicia nº 175, do luns 11 de setembro de 2006, cómpre facer as seguintes correccións:
-Na páxina 13.896, no punto 4.3 do curso Tecnoloxía do millo forraxeiro, onde di: «Datas: 27 e 28 de novembro de 2006», debe dicir: «Datas: 27 e 28 de setembro de 2006».
-Na páxina 13.896, no punto 4.5 do curso Tecnoloxía do millo forraxeiro, onde di: «Prazas: 45», debe dicir: «Prazas: máximo 50».
-Na páxina 13.896, no punto 2 do curso Enfermidades e pragas forestais, onde di: «Destinatarios: técnicos do servizo de montes, e gardaría forestal», debe dicir: «Destinatarios: axentes forestais da Consellería do Medio Rural».
-Na páxina 13.896, no punto 4.4 do curso Enfermidades e pragas forestais, onde di: «Datas: outubro de 2006», debe dicir: «Datas: novembro de 2006».
-Na páxina 13.898 no punto 3.2 do curso Introdución dos sistemas de información xeográfica, as ferramentas arc-view e arc-gis, onde di: «Duración: 25 horas por edición», debe dicir: «Duración: 50 horas por edición».
-Na páxina 13.898 no punto 3.4 do curso Introdución dos sistemas de información xeográfica, as ferramentas arc-view e arc-gis, onde di: «Datas: novembro de 2006», debe dicir: «Datas: 1ª edición, os días 19, 20, 23, 24, 25 e 26 de outubro e 1 e 2 de novembro de 2006. 2ª edición, os días 13, 14, 15, 16, 20, 21, 22 e 23 de novembro de 2006».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 25 de agosto de 2006 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 15/09/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Servizo Galego de Saúde e que se relacionan no anexo.
2. Estes prezos entenderanse, de ser o caso, con IVE incluído.
Santiago de Compostela, 25 de agosto de 2006.
Mª José Rubio Vidal
Conselleira de Sanidade
ANEXO
Alternativa: programa de prevención dirixido a mozos/as con denuncias por consumo ou posesión de drogas en lugares públicos: 5 euros.
Alternativa: programa de prevención dirixido a mozos/as con denuncias por consumo ou posesión de drogas en lugares públicos: manual do profesor: 7 euros.
Alternativa: programa de prevención dirixido a mozos/as con denuncias por consumo ou posesión de drogas en lugares públicos: caderno de alumno: 6 euros.
CORRECCIÓN de erros.-Orde do 24 de xullo de 2006 pola que se declara de interese galego a Fundación Nino Mirón Pontevedra Club de Fútbol e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 15/09/2006

Advertido erro na devandita orde publicada no Diario Oficial de Galicia número 157, do mércores
16 de agosto de 2006, cómpre realizar a seguinte corrección:
No primeiro parágrafo, onde di: «Con data do 18 de xullo de 2006 foi publicada no Diario Oficial de Galicia a Orde da Consellería de Presidencia, Administracións Públicas e Xustiza, do 28 de xuño de 2006, pola que se clasifica de interese a Fundación Nino Mirón Pontevedra Club de Fútbol, adscribíndoa á Consellería de Cultura e Deporte, que exercerá plenamente o protectorado sobre ela»; debe dicir: «Con data do 18 de xullo de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 28 de xuño de 2006, pola que se clasifica de interese deportivo a Fundación Nino Mirón Pontevedra Club de Fútbol, adscribíndoa á Consellería de Cultura e Deporte, que exercerá plenamente o protectorado sobre ela».
ORDE do 4 de setembro de 2006 pola que se modifica a Orde do 11 de xaneiro de 1995 pola que se designa o presidente e o secretario da Xunta Arbitral de Consumo de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/09/2006

De conformidade co acordo subscrito o 5 de xullo de 1994, entre a Consellería de Industria e Comercio e o Instituto Nacional de Consumo, para a constitución da Xunta Arbitral de Consumo de Galicia, en relación co disposto nos artigos 3.4º e 11.4º do Real decreto 636/1993, do 3 de maio, polo que se regula o sistema arbitral de consumo, e nos artigos 3 e 6 do Decreto 192/2005, do 23 de xuño, polo que se establece a estrutura orgánica do Instituto Galego de Consumo,
DISPOÑO:
Artigo único.-Modificar o artigo único da Orde do 11 de xaneiro de 1995, que queda redactado como segue: «A presidencia da Xunta Arbitral de Consumo de Galicia será asumida polo/a presidente/a do Instituto Galego de Consumo, quen poderá ser substituído/a, nos casos de suplencia, polo/a xerente do Instituto Galego de Consumo.
A secretaría da dita xunta arbitral será asumida polo/a xefe/a de protección ao consumidor, quen poderá ser substituído/a, nas actuacións dos colexios arbitrais, pola persoa que designe a propia xunta para os ditos efectos».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de setembro de 2006.
Fernando Xavier Blanco Álvarez
Conselleiro de Innovación e Industria
ORDE do 6 de setembro de 2006 pola que se autoriza o cambio de denominación do Instituto de Educación Secundaria de Bouzas de Vigo na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/09/2006

Tendo en conta o artigo 3, punto 1º, do anexo do Decreto 324/1996, do 26 de xullo (DOG do 9 de agosto), polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do instituto de educación secundaria que no anexo se relaciona.
Santiago de Compostela, 6 de setembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Código de centro: 36024461.
Denominación: Instituto de Educación Secundaria de Bouzas.
Nova denominación: Instituto de Educación Secundaria Audiovisual de Vigo.
DECRETO 163/2006, do 14 de setembro, polo que se nomea un vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 27/09/2006

O Consello de Administración é o órgano superior colexiado do ente público Portos de Galicia, como
dispón o artigo 10 do Regulamento do ente, aprobado polo Decreto 227/1995, do 20 de xullo.
No citado artigo sinálase a composición do Consello de Administración do ente público, así como a forma de nomeamento e cesamento dos seus vogais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Producida a vacante dun dos vogais representantes da Consellería de Presidencia, Administracións Públicas e Xustiza no Consello de Administración do ente público, por pase a outro destino, e vista a proposta emitida pola Consellería de Presidencia, Administracións Públicas e Xustiza, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo único.-Nomear o seguinte vogal do Consello de Administración do ente público Portos de Galicia:
-En representación da Consellería de Presidencia, Administracións Públicas e Xustiza: Santiago A. Roura Gómez.
Santiago de Compostela, catorce de setembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 162/2006, do 14 de setembro, polo que se dispón o cesamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 27/09/2006

O Consello de Administración é o órgano superior colexiado do ente público Portos de Galicia, como dispón o artigo 10 do regulamento do ente, aprobado polo Decreto 227/1995, do 20 de xullo.
No citado artigo sinálase a composición do Consello de Administración do ente público, así como a forma de nomeamento e cesamento dos seus vogais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Producida a vacante dun dos vogais representantes da Consellería de Presidencia, Administracións Públicas e Xustiza no Consello de Administración do ente público, por pase a outro destino, e vista a proposta emitida pola Consellería de Presidencia, Administracións Públicas e Xustiza, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo único.-Que cese como vogal do Consello de Administración do ente público Portos de Galicia, agradecéndolle os servizos prestados:
-En representación da Consellería de Presidencia, Administracións Públicas e Xustiza: Francisco Carballal Lugrís.
Santiago de Compostela, catorce de setembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Decreto 154/2006, do 7 de setembro, polo que se modifica parcialmente o Decreto 325/2003, do 18 de xullo, polo que se autorizan e regulan os centros integrados de formación profesional na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 22/09/2006

Advertido erro no devandito decreto, publicado no Diario Oficial de Galicia, número 180, do luns, día 18 de setembro de 2006, cómpre facer a seguinte corrección:
-Na páxina 14.122, no anexo, no curso académico 2006-2007, na segunda táboa, onde di: «Por transformación do», debe dicir: «Por desdobramento do».
RESOLUCIÓN do 18 de agosto de 2006 pola que se lles da publicidade ás axudas concedidas a corporacións locais, para a realización de actividades das oficinas municipais de información aos consumidores, no marco da Resolución do 24 de abril de 2006 (Diario Oficial de Galicia número 84, do 3 de maio) pola que se convocaron as axudas a corporacións locais, para a realización de actividades relacionadas coas oficinas municipais de información aos consumidores (OMIC) para o ano 2006.
INSTITUTO GALEGO DE CONSUMO — III. OUTRAS DISPOSICIÓNS — 25/09/2006

Na súa virtude, de acordo co establecido no artigo 17 das bases da citada convocatoria,
RESOLVE:
Facer públicas as axudas concedidas para a realización de actividades das oficinas municipais de información aos consumidores (OMIC), aos beneficiarios que se relacionan no anexo desta resolución e nas contías que se sinalan.
Santiago de Compostela, 18 de agosto de 2006.
Ana María Rúa Souto
Presidenta do Instituto Galego de Consumo
ANEXO
Beneficiarios das axudas para a realización
de actividades das oficinas municipais
de información aos consumidores (OMIC)
Concellos
beneficiarios
Subvención
funcionamento
Subvención
proxectos
Abegondo
1.540 A
A Coruña
5.213 A
A Laracha
7.253 A
A Pobra do Caramiñal
5.381 A
As Pontes
6.894 A
Arteixo
5.663 A
7.088 A
Arzúa
6.894 A
1.237 A
Boiro
7.063 A
9.800 A
Camariñas
8.408 A
Carnota
6.300 A
Melide
1.400 A
Muros
1.785 A
Ribeira
4.961 A
2.654 A
Rois
2.618 A
Sada
3.924 A
Santa Comba
4.200 A
Santigo de Compostela
6.222 A
5.579 A
Teo
3.510 A
2.561 A
Vedra
6.642 A
4.550 A
Vimianzo
6.726 A
6.741 A
Burela
6.474 A
Chantada
5.213 A
2.100 A
Foz
1.400 A
Lugo
5.633 A
8.029 A
Monforte de Lemos
4.120 A
4.200 A
Ribadeo
7.147 A
Sarria
5.465 A
Concellos
beneficiarios
Subvención
funcionamento
Subvención
proxectos
Viveiro
6.474 A
840 A
O Barco de Valdeorras
7.903 A
1.960 A
O Carballiño
1.261 A
Ourense
7.735 A
12.306 A
Ribadavia
7.315 A
945 A
Verín
4.540 A
2.800 A
Xinzo de Limia
7.315 A
A Cañiza
1.891 A
Baiona
4.690 A
Cambados
6.474 A
8.085 A
Cangas
3.850 A
Lalín
2.943 A
Mos
5.465 A
Poio
4.120 A
3.500 A
Ponteareas
7.903 A
O Porriño
3.699 A
5.275 A
Redondela
5.633 A
2.527 A
Salceda de Caselas
4.000 A
1.225 A
Sanxenxo
3.974 A
Silleda
5.801 A
2.055 A
Tui
3.370 A
Vigo
6.054 A
Vilagarcía de Arousa
5.381 A
Vilanova de Arousa
4.792 A
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CONVOCATORIA de axudas de acción social para o persoal do Consello de Contas de Galicia para o exercicio 2006.
CONSELLO DE CONTAS DE GALICIA — III. OUTRAS DISPOSICIÓNS — 21/09/2006

A Comisión de Goberno do Consello de Contas de Galicia, en reunión do 13 de xullo de 2006, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2006. As ditas bases están expostas no taboleiro de anuncios da institución, quedando aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 13 de setembro de 2006.
Luciano Fariña Busto
Conselleiro maior
SERVIZO GALEGO DE PROMOCIÓN DA IGUALDADE DO HOME
E DA MULLER
ORDE do 1 de setembro de 2006 pola que se dispón o cesamento a pedimento propio dun membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 22/09/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996, e que os seus membros serán nomeados por orde da conselleira de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro; a Orde do 11 de xullo de 1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesa, a pedimento propio, como membro do Comité Ético de Investigación Clínica
de Galicia, creado por Orde do 11 de xullo de 1996, a persoa que se cita no anexo desta disposición.
Santiago de Compostela, 1 de setembro de 2006.
María José Rubio Vidal
Conselleira de Sanidade
ANEXO
Persoa que cesa a pedimento propio como membro do CEIC de Galicia:
-Santiago González Serrano, funcionario do corpo superior de Administración da Xunta de Galicia.
CORRECCIÓN de erros.-Orde do 17 de agosto de 2006 pola que se nomean os membros da Comisión de Participación Cidadá da Área Sanitaria de Ferrol.
CONSELLERÍA DE SANIDADE — II. AUTORIDADES E PERSOAL — 22/09/2006

Advertidos erros na Orde do 17 de agosto de 2006 pola que se nomean os membros da Comisión de Participación Cidadá da Área Sanitaria de Ferrol, publicada no DOG nº 175, do 11 de setembro de 2006, cómpre efectuar a seguinte rectificación:
-Na páxina 13.880, na columna esquerda, no anexo, onde di: «4 Representantes das entidades locais de entre os concellos que a continuación se relacionan», debe dicir: «Representantes das entidades locais que a continuación se relacionan».
-Na páxina 13.880, na columna dereita, no anexo, onde di: «4 Representantes das asociacións veciñais», debe dicir: «Representantes das asociacións veciñais».
-Na páxina 13.880, na columna dereita, no anexo, onde di: «2 Representantes das asociacións empresariais», debe dicir: «Representantes das asociacións empresariais».
-Na páxina 13.880, na columna dereita, no anexo, onde di: «4 Representantes das organizacións sindicais», debe dicir: «Representantes das organizacións sindicais».
RESOLUCIÓN do 28 de agosto de 2006 pola que se publican as axudas concedidas ás organizacións de consumidores para a realización de actividades en relación cos intereses dos consumidores e usuarios, no marco da Resolución do 22 de maio de 2006 (Diario Oficial de Galicia número 84, do 3 de maio) pola que se convocaron as axudas ás organizacións de consumidores e usuarios, para a realización de actividades en relación cos intereses dos consumidores para o ano 2006.
INSTITUTO GALEGO DE CONSUMO — III. OUTRAS DISPOSICIÓNS — 22/09/2006

En virtude do acordo establecido no artigo 18º das bases da citada convocatoria,
RESOLVO:
Publicitar as axudas concedidas para a realización de actividades das organizacións de consumidores e usuarios, en relación cos intereses dos consumidores, aos beneficiarios que se relacionan no anexo desta resolución e nas contías que se sinalan.
Santiago de Compostela, 28 de agosto de 2006.
Ana María Rúa Souto
Presidenta do Instituto Galego de Consumo
ANEXO
Organizacións de consumidores e usuarios
beneficiarias das axudas para a realización
de actividades en relación cos intereses
dos consumidores
Organizacións beneficiarias
Subvención
funcionamento
Suvención
proxectos
Asoc. Prov. de Amas de Casa, Consumidores e Usuarios da Coruña
13.068 A
Asoc. de Usuarios de Bancos, Caixas de Aforro e Seguros de Galicia-ADICAE
18.486  A
33.154 A
Federación Galega de Euroconsumo
34.154 A
Asociación de Mulleres, Consumidores e Usuarios Catasol
1.912 A
Unión Civica de Consumidores e Amas de Fogar-Oleiros
2.550 A
Unión de Consumidores e Usuarios Asociados UCGAL
18.167 A
1.680 A
Unión de Consumidores Europeos de Galicia
6.056 A
Agrupación de Consumidores e Usuarios Asociados ACUA
15.617 A
2.599 A
Asociación Consumidores e Usuarios en Marcha Conumar
21.354 A
17.649 A
Asociación de Amas de Casa e Consumidores Lucus
10.518 A
5.696 A
Asociación de Amas de Casa, Consumidores e Usuarios Monterroso
9.562 A
2.139 A
Asociación Airiños da Terra Verín
5.100 A
Asociación Provincial Amas de Casa e Consumo Familiar Montealegre
14.661 A
28.885 A
Asociación de Consumidores e Usuarios do Ribeiro-ACUR
9.562 A
Asociación de Veciños Consumidores e Usuarios Centro Social Cultural e Recreativo-Beade
17.848 A
10.022 A
Asociación de Consumidores e Amas de Casa da Estrada
5.418 A
Asociación de Consumidores e Iniciativa Social e Amas de Casa Marín
17.530 A
31.709 A
Asociación O Noso Lar Vilagarcía
8.287 A
Asociación Provincial Amas de Casa, Consumidores e Usuarios Rías Baixas
14.024 A
13.368 A
Asociación de Consumidores O Salnés
7.649 A
Unión Cívica Municipal de Consumidores e Amas do Fogar de Vigo
3.506 A
Asociación Consumidores A Xuntanza
19.123 A
8.148 A
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 19 de setembro de 2006 pola que se modifica a do 4 de xaneiro pola que se establecen as bases reguladoras para a concesión de compensacións financeiras aos mexilloeiros e mariscadoras/es derivadas da paralización temporal da actividade como consecuencia de biotoxinas mariñas.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/09/2006

A Orde do 4 de xaneiro de 2006 pola que se establecen as bases reguladoras para a concesión de
compensacións financeiras aos mexilloeiros e mariscadoras/es derivadas da paralización temporal da actividade coma consecuencia de biotoxinas mariñas non establecía o prazo de presentación de solicitudes.
Razóns de índole orzamentaria e de xestión fan necesario establecer un prazo límite de presentación destas solicitudes polo que se engade un terceiro parágrafo ao artigo 8º da dita orde coa redacción seguinte:
«Artigo 8º
3. O prazo de presentación de solicitudes remata o día 29 de setembro inclusive».
Disposición derradeira
Esta orde entra en vigor o mesmo día da súa publicación no Diario Oficial de Galicia.
Santiago de Compostela, 19 de setembro de 2006.
Carmen Gallego Calvar
Conselleira de Pesca e Asuntos Marítimos
ORDE do 7 de setembro de 2006 pola que se declara de interese galego a Fundación Refuxio de Animais e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 22/09/2006

Con data do 12 de xullo de 2006, publicouse no Diario Oficial de Galicia número 134, a Orde do 5 de xullo de 2006 pola que se clasifica de interese social a Fundación Refuxio de Animais, adscribíndose á Consellería de Medio Ambiente e Desenvolvemento Sostible, que terá que exercer o protectorado plenamente sobre ela.
Esta fundación, de acordo co establecido no artigo cinco dos estatutos, ten por obxecto principal a xestión do Refuxio Municipal de Animais do concello de Santiago de Compostela, e complementariamente, a realización de actividades de xestión, coordinación, asesoramento, docencia e investigación en materia de coidados e asistencia dos animais domésticos e salvaxes en catividade, promovendo a eficacia, eficiencia e seguridade dos animais e do seu contorno.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e na Lei 11/1991, do 8 de novembro, de reforma da anterior, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Refuxio de Animais, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Medio Ambiente e Desenvolvemento Sostible, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, ás obrigas de darlles publicidade suficiente ás súas actividades, e a ausencia de ánimo de lucro na prestación dos seus servizos, quedando obrigada a lle render contas anualmente ao protectorado e xustificar, a través dunha memoria anual, o cumprimento das cargas fundacionais así como presentarlle o proxecto de orzamento ao protectorado con anterioridade ao inicio do exercicio económico para o que se formula, e debendo solicitar as preceptivas autorizacións, cando sexan necesarias.
Santiago de Compostela, 7 de setembro de 2006.
Manuel Vázquez Fernández
Conselleiro de Medio Ambiente e
Desenvolvemento Sostible